stanford-oval/wikipedia huggingface dataset:
Eddie Meduza
Elämä ja ura

Meduzan vakava tuotanto oli vanhasta rock and rollista vaikutteita ottanutta musiikkia, jonka ansiosta hän nousi suureen suosioon varsinkin ruotsalaisten raggarien parissa. Meduza julkaisi myös omakustanteena lukuisia huumorikasetteja eri taiteilijanimillä. Niiden sisältämän "alapäähuumorin" ja poliitikkojen pilkkaamisen vuoksi hänen rock-levynsä olivat lähes koko Meduzan uran ajan soittokiellossa Ruotsin radiossa. Erityisesti pitkään vallassa ollut Sosiaalidemokraattinen puolue oli oikeistolaisen maailmankatsomuksen omanneen Meduzan kritiikin kohteena.
Norstedt aloitti uransa 1960-luvulla eri tanssiorkesterien kitaristina. Saatuaan levytyssopimuksen, hän julkaisi ensimmäisen albuminsa Errol vuonna 1975. Flopiksi muodostuneen levyn jälkeen Norstedt julkaisi omakustanteena kolme musiikkia ja sketsejä sisältänyttä kasettia nimellä E Hitler & Luftwaffe. Kaseteista ensimmäisen hän veti pois myynnistä heti sen julkaisun jälkeen rasistisena pidetyn kappaleen vuoksi.
1970-luvun lopulla Norstedt otti käyttöön taiteilijanimen Eddie Meduza. Vuonna 1979 hän sai perustamansa The Roaring Cadillacs -yhtyeen kanssa levytyssopimuksen CBS-yhtiölle. Yhtyeessä oli mukana sen alkuaikoina John Norum, joka muutamaa vuotta myöhemmin nousi kuuluisuuteen Europen kitaristina. Meduza myös sävelsi yhden kappaleen vuonna 1983 julkaistulle Europen debyyttialbumille. The Roaring Cadillacsin saavuttamasta suosiosta huolimatta Meduza jatkoi huumorikasettiensa julkaisua läpi koko uransa. Meduza oli erittäin tuottelias muusikko, hän sävelsi ja sanoitti yhteensä lähes 900 kappaletta. Omakustannekasetit ja kokoelmat mukaan lukien julkaisuja kertyi noin 90. Meduzan huumorituotantoa julkaistiin 2000-luvulla myös CD-levyinä 16-osaisena sarjana Alla Tiders Fyllekalas.
Meduzan elämää varjosti 1980-luvun alusta lähtien vakava alkoholismi. Hän kuoli kotonaan sydänkohtaukseen tammikuussa 2002.
Valikoitu diskografia

Errol (1975)
Eddie Meduza & The Roaring Cadillacs (1979)
Garagetaper (1980)
Gasen I Botten (1981)
För Jaevle Braa! 1982)
Dåren E Lös – The Roaring Cadillacs Live! (1983)
West a Fool Away (1984)
Ain't Got No Cadillac (1985)
På begäran (1990)
You Ain't My Friend (1990)
Harley Davidson (1995)
Silver Wheels (1997)
Väg 13 (1999)
Scoop (2001)
Aiheesta muualla

Eddie Meduzan virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Eddie Meduza
Käännös suomeksi
Eden Riegel

Eden Riegel vuonna 2010.
Eden Riegel (s. 1. tammikuuta 1981 Washington) on yhdysvaltalainen näyttelijä. Hän on tullut kuuluisaksi televisiosarjasta All My Children, jossa esitti Bianca Montgomerya, yhtä saippuaoopperoiden huomattavimmista lesbohahmoista. Riegel palkittiin tästä roolityöstä Daytime Emmyllä vuonna 2005.
Riegel on näytellyt myös Heather Stevensiä saippuasarjassa Tunteita ja tuoksuja. Lisäksi hän on vieraillut esimerkiksi sarjoissa Castle, Havaiji 5-0, Kova laki ja NCIS Rikostutkijat.
Riegel on naimisissa näyttelijä-ohjaaja Andrew Millerin kanssa. He avioituivat vuonna 2007, ja heillä on kaksi lasta.
Aiheesta muualla

Eden Riegel Internet Movie Databasessa. (englanniksi)
Ensio Salmenkallio

Kaarlo Ensio Salmenkallio vuoteen 1906 Sallmén (6. huhtikuuta 1900 Iisalmi – 7. maaliskuuta 1985) oli Suomen Kumitehtaan toimitusjohtaja.
Salmenkallio oli koulutukseltaan diplomi-insinööri. Hän meni Suomen kumitehtaan palvelukseen Nokialle 1925, ja hän yleni tehtaan tekniseksi johtajaksi ja Nokian tehtaan isännöitsijäksi 1953. toimitusjohtaja hänestä tuli 1958.
Elina Otsala

Elina Otsala (nyk. Pauloff) on suomalainen juontaja, joka tunnetaan parhaiten Radio NRJ:ltä, jossa hän toimi juontajana ja toimittajana vuosina 2007–2016. Otsala juonsi myös parin kuukauden mittaiseksi jäänen ajan Bassoradion keskipäiväohjelmaa keväällä 2018. [lähde? ] Hän oli ehdolla RadioMedian RadioGaalassa Vuoden Uutistoimittajaksi 2012.
Dødheimsgard

| DHG |
| --- | --- |

Tiedot
Toiminnassa:  1994–
Tyylilaji:  Black metal Industrial metal Avant-garde metal
Kotipaikka:  Oslo,Norja
Laulukieli:  englanti, norja
Jäsenet:  Vicotnik   Kvohst   Tharwn   Clandestine  
Levy-yhtiö:  Moonfog Productions   The End Records  
Infobox OKNimi-testi OK: 
Dødheimsgard (joskus myös DHG) on vuonna 1994 perustettu norjalainen black metal -yhtye.
Dødheimsgard on yhdyssana kolmesta eri sanasta: Død (=kuolema), heim (=koti) ja gard mikä tarkoittaa tässä yhteydessä kartanoa. Vapaa suomennos yhtyeen nimestä on Kuoleman kartano.
Yhtyeen jäsenet

Vicotnik (Mr. Fixit, Viper) (Yusaf Parvez) - kitarat, rummut (1994- )
Kvohst (Mat McNerney) - laulu
Thrawn (Tom Kvålsvoll) - kitarat
Clandestine (Kristian Eidskrem) - basso
Yhtyeen jäsenet > Entiset jäsenet

Fenriz (Gylve Nagell) - laulu, basso (1994-1995) (katso myös Darkthrone)
Inflabitan - kitarat, basso (kiertueella 1999)
Galder (Thomas Rune Andersen) - kitarat (1998) (katso myös Old Man's Child, Dimmu Borgir)
Cerberus - basso (1998)
Alver (Jonas Alver) - basso (1996)
Apollyon (Ole Jørgen Moe) - basso, rummut, kitarat (1995-1999) (katso myös Aura Noir, Cadaver)
Aldrahn (Bjørn Dencker Gjerde) - laulu, kitara (1994-2003)
Czral (Carl-Michael Eide) - rummut (1999-2003) (katso myös Aura Noir, Cadaver, Ved Buens Ende, Satyricon)
Mr. Magic Logic/Hologram  (Svein Egil Hatlevik) - kosketinsoittimet, piano (1997-2003) (katso myös Fleurety)
Mort - Efektit
Diskografia > Albumit

Kronet Til Konge  (1995)
Monumental Possession (1996)
666 International (1999)
Supervillain Outcast (2007)
A Umbra Omega (2015)
Black Medium Current (2023)
Diskografia > EP:t

Satanic Art (1998)
Aiheesta muualla

Dødheimsgard Encyclopaedia Metallumissa (englanniksi)
Yhtyeen sanoitukset DarkLyrics-sivulla
Yhtyeen sivut myspace.com:ssa
Dødheimsgard Review (Arkistoitu – Internet Archive) sivut G wie Gorilla
Elizabeth Franz

Elizabeth Franz (s. 18. kesäkuuta 1941 Akron, Ohio) on yhdysvaltalainen näyttelijä.
Franz voitti Tony-palkinnon Linda Lomanin roolista Kauppamatkustajan kuolemassa 1999, ja hänellä on ollut kaksi epäonnistunutta ehdokkuutta. Hän on voittanut lisäksi Obien.
Franz, joka on myös televisio- ja elokuvanäyttelijä, on ollut ehdolla Emmy-palkinnon saajaksi vuonna 2000. Hän oli naimisissa kollegansa Ed Binnsin kanssa vuodesta 1983 tämän kuolemaan 1990.
Aiheesta muualla

Elizabeth Franz Internet Movie Databasessa. (englanniksi)
El Ejido

| El Ejido |
| --- | --- |
 Ilmakuva kaupungista
 lippu:  vaakuna
 El Ejido
 Koordinaatit: 36°46′23″N, 2°48′38″W 
Valtio:  Espanja
Itsehallintoalue:  Andalusia
Maakunta:  Almería
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  370,68 km²
Väkiluku (2016):  88 752
Infobox OKVirheellinen NIMI-arvo: 
El Ejido on kunta Almerían maakunnassa Etelä-Espanjassa. Kunnan väkiluku on 88 752 (2016).
El Ejidon nähtävyyksiä on muun muassa myöhäiseltä 200-luvulta tai varhaiselta 300-luvulta peräisin oleva varakkaan espanjalais-roomalaisen suvun hautamausoleumi (Daymún).
Ciavieja on tärkeä arkeologinen kohde, jonka historiallista kehitystä esitellään paikallisen museon kokoelmissa (Sala Museo de Historia Local). Museossa on muun muassa nähtävänä roomalaisajalta peräisin olevaa mosaiikkilattiaa.
Castillo de Guardias Viejas
Torre de Balerma (1700-luku)
El mosaico de Ciavieja (roomalaisajan mosaiikkilattia)
Monumento de El Daymún
Aiheesta muualla

Kuvia tai muita tiedostoja aiheesta El Ejido Wikimedia Commonsissa
Eisbären Bremerhaven

| Eisbären Bremerhaven |
| --- | --- |
Liiga:  Bundesliiga
Perustettu:  2001
Areena:  Bremerhaven Stadthalle
Kotipaikka:  Bremerhaven, Saksa
Värit:                     
Kotisivu:  dieeisbaeren.de
Eisbären Bremerhaven on saksalainen koripalloseura Bremerhavenin kaupungista.
Eisbären on pelannut Saksan korkeimmalla sarjatasolla Bundesliigassa kaudesta 2005–2006 lähtien. Se on yltänyt sarjassa parhaimmillaan kahdesti välieriin.
Aiheesta muualla

Joukkue eurobasket.com-sivustolla (englanniksi)
Seuran verkkosivut (saksaksi)
Eddie Larsson

| Eddie Larsson |
| --- | --- |

Henkilötiedot
Syntynyt: 15. helmikuuta 1991 (ikä 33) Mariestad, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  92 kg
Seura
Seura:  Leksands IF
Sarja:  SHL
Pelaajaura
Pääsarjaura:  2010–
Aik. seurat:  MODO Hockey (SEL) IF Sundsvall Hockey (Allsv.) Bofors IK/BIK Karlskoga (Allsv.) Växjö Lakers HC (SHL) Linköping HC (SHL) Luleå HF (SHL) HIFK (SML)
Eddie Per Axel Larsson (s. 15. helmikuuta 1991 Mariestad, Ruotsi) on ruotsalainen jääkiekkopuolustaja, joka pelaa SHL-joukkue Leksands IF:ssä.
Ura > Maajoukkueura

Larsson pelasi World Junior A Challengessa vuonna 2010. Yhteensä hän on pelannut 11 nuorten ja viisi poikien maaottelua. Ruotsin A-maajoukkueessa Larsson on pelannut kolme ottelua ilman tehopisteitä. Hän teki A-maajoukkuedebyyttinsä 3. huhtikuuta 2017 Budapestissä Unkaria vastaan.
Pelityyli

Elite Prospects-sivuston mukaan Larsson on älykäs kahden suunnan puolustaja, jolla on hyvä pelikäsitys. Larsson on vahvimmillaan omassa päässä, mutta hän väläyttelee ajoittain myös hyökkäyspään taitojaan. Larsson on myös taitava syöttäjä ja hän avaa peliä hyvin, mikä tekee Larssonista myös hyvän ylivoimapelaajan. Larssonin tulisi kuitenkin ajoittain pelata fyysisemmin ja päättäväisemmin.
El Doradon piirikunta

El Doradon piirikunta (engl. El Dorado County) on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 192 843 vuonna 2019. Sen hallintokeskus on Placerville ja suurin kaupunki El Dorado Hills. Piirikunnan nimi tulee espanjan kielen kultaista tarkoittavasta sanasta ”eldorado”.
Aiheesta muualla

Kuvia tai muita tiedostoja aiheesta El Doradon piirikunta Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Elina Netšajeva

| Elina Netšajeva |
| --- | --- |
 Netšajeva vuonna 2018.
Henkilötiedot
Syntynyt: 10. marraskuuta 1991 (ikä 32) Tallinna, Viro
Ammatti:  laulaja
Muusikko
Taiteilijanimi:  Elina Nechayeva
Laulukielet:  viro, venäjä, italia
Aktiivisena:  2009–
Tyylilajit:  ooppera, pop, crossover
Soittimet:  laulu
Aiheesta muualla
www.elinanechayeva.com
  [ Muokkaa Wikidatassa ] [ ohje ]  
Elina Netšajeva (s. 10. marraskuuta 1991 Tallinna),  tunnettu kansainvälisesti myös nimellä Elina Nechayeva, on virolainen koloratuurisopraano. Hän voitti La forza -kappaleella vuoden 2018 Eesti Laul -kilpailun ja edusti näin Viroa vuoden 2018 Eurovision laulukilpailussa, Lissabonissa.
Netšajeva valmistui Tallinnan ranskalaisesta lyseosta vuonna 2011, opiskeli laulua Tallinnan taideinstituutissa vuosina 2011–2014 ja valmistui vuonna 2016 Viron musiikki- ja teatteriakatemiasta klassisen laulun maisteriksi.
Netšajeva on osallistunut kahdesti Eesti otsib superstaari -laulukilpailuun, ja sijoittui Klassikatähed 2014 -kilpailussa kolmen parhaan joukkoon. Hän oli yksi vuoden 2017 Eesti Laul -kilpailun semifinaalien juontajista.
Elizabeth Deignan

| Elizabeth Deignan |
| --- | --- |
 Elizabeth Deignan (2018).
Henkilötiedot
Koko nimi:  Elizabeth Mary Deignan o.s. Armitstead
Syntynyt: 18. joulukuuta 1988 (ikä 35)
Kansalaisuus:   Yhdistynyt kuningaskunta
Pyöräilijä
Lempinimi:  Lizzie
Pituus:  168 cm
Paino:  57 kg
Joukkue:  Lidl-Trek Women
Laji:  rata, maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2007 2008 2009 2010 2011 2012  2013 2014–2018 2019−:  Global Racing Team Halfords Bikehut Cycle Team Lotto-Belisol Ladiesteam Cervélo TestTeam Women Garmin - Cervelo AA Drink - Leontien.NL Cycling Team Dolmans - Boels Cycling Team Boels Dolmans Cycling Team Trek-Segafredo Women / Lidl-Trek women
Suurimmat voitot
 Maantieajon maailmanmestaruus 2015 Joukkuetakaa-ajon maailmanmestaruus 2009 Maantieajon maailmancup 2014, 2015 Ronde van Drenthe 2014 Trofeo Alfredo Binda 2015, 2016 GP de Plouay 2015, 2017, 2020 Strade Bianche 2016 Flanderin ympäriajo 2016 The Women's Tour 2016 La Course by Le Tour de France 2020 Liège–Bastogne–Liège 2020 Pariisi–Roubaix 2021  Maantieajon Britannian-mestaruus 2011, 2013, 2015, 2017 
 Tiedot päivitetty: 7. lokakuuta 2024 
| Mitalit> Maa:   Yhdistynyt kuningaskunta.Naisten ratapyöräily.Ratapyöräilyn MM-kilpailut  | Mitalit> Maa:   Yhdistynyt kuningaskunta.Naisten ratapyöräily.Ratapyöräilyn MM-kilpailut  | Mitalit> Maa:   Yhdistynyt kuningaskunta.Naisten ratapyöräily.Ratapyöräilyn MM-kilpailut  | Maa:   Yhdistynyt kuningaskunta> Naisten ratapyöräily. |
| --- | --- | --- | --- |
|  Kultaa | Pruszków 2009 | joukkuetakaa-ajo |  |
|  Hopeaa | Pruszków 2009 | linja-ajo |  |
|  Hopeaa | Ballerup 2010 | omnium |  |
|  Hopeaa | Ballerup 2010 | joukkuetakaa-ajo |  |
|  Pronssia | Pruszków 2009 | pisteajo |  |
Naisten maantiepyöräily
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | maantieajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa | Richmond 2015 | maantieajo |  |
|  Hopeaa | Richmond 2015 | joukkueaika-ajo |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | maantieajo |  |
|  Hopeaa | New Delhi 2010 | maantieajo |  |
Elizabeth Mary "Lizzie" Deignan o.s. Armitstead (s. 18. joulukuuta 1988 Otley, West Yorkshire) on englantilainen rata- ja maantiepyöräilijä.
Deignan aloitti maantiepyöräilyn ammattilaisuransa 2007. Hän saavutti Lontoon olympialaisissa 2012 hopeaa maantieajossa hävittyään loppukirissä Marianne Vosille. Hän voitti maantieajon maailmanmestaruuden Richmondissa 2015 oltuaan nopein kärkiryhmän loppukirissä. Lisäksi hän sai hopeaa joukkueaika-ajossa. Hän voitti maantiepyöräilyn maailmancupin kokonaiskilpailun 2014 ja 2015.
Deignan saavutti ratapyöräilyn MM-kilpailuissa kultaa joukkuetakaa-ajossa, hopeaa linja-ajossa ja pronssia pisteajossa 2009 sekä hopeaa ratapyöräilyn "moniottelussa" eli omniumissa ja joukkuetakaa-ajossa 2010.
Saavutuksia

Lähteet: Cycling Archives, Pro Cycling Stats
Eisenach

| Eisenach |
| --- | --- |

 vaakuna
 Eisenach
 Koordinaatit: 50°58′N, 10°19′E 
Valtio:  Saksa
Osavaltio:  Thüringen
Hallinto:  
 – Pormestari:  Katja Wolf (DL)
Pinta-ala:  
 – Kokonaispinta-ala:  103,8 km²
Korkeus:  215 m
Väkiluku:  41 708
 – Väestötiheys:  411 as./km²
 
 www.eisenach.de  
Infobox OKVirheellinen NIMI-arvo: 
Eisenach on kaupunki Saksan keskiosassa, Thüringenin osavaltiossa. Vuonna 2011 siellä oli noin 41 700 asukasta. Kaupunki tunnetaan auto- ja varaosateollisuudesta. BMW:llä ja Boschilla on kaupungissa tehtaat, ja Opel on tullut Wartburgin tehtaan tilalle.
Kaupungin tunnetuin nähtävyys on Wartburgin linna. Siellä on myös talo, jossa Martti Lutherin sanotaan asuneen kouluvuosinaan.
Kuuluisa säveltäjä Johann Sebastian Bach syntyi Eisenachissa. Siellä on nykyisin Bach-museo.
Wartburgin linna Eisenachissa
Aiheesta muualla

Kuvia tai muita tiedostoja aiheesta Eisenach Wikimedia Commonsissa
Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Elmendorfin lentotukikohta

Elmendorf AFB
Elmendorfin lentotukikohta (engl. Elmendorf Air Force Base) on Yhdysvaltain ilmavoimien lentotukikohta Alaskassa, Anchoragen lähellä, jonka lentokenttäkoodit ovat EDF (IATA), PAED (ICAO) ja EDF (FAA). Elmendorf on 11. ilmavoimien, 3. lennoston (3d Wing) ja NORADin kotipaikka ja kuuluu USPACOMin alaisuuteen.
3. lennoston palveluksessa on 6 900 henkeä ja sillä on käytössään F-15 Eagle-, E-3 Sentry-, C-17 Globemaster III-, C-12 Huron- ja F-22 Raptor -koneita.
Elmer Iseler

Elmer Walter Iseler (14. lokakuuta 1927 Port Colborne, Ontario, Kanada– 3. huhtikuuta 1998 Caledon Hills, Ontario, Kanada) oli kanadalainen kuoronjohtaja.
Iseler oli mukana perustamassa Toronto Festival Singers -kuoroa vuonna 1954. Kyse oli Kanadan ensimmäisestä ammattimaisesta kuorosta. Vuonna 1964 hänestä tuli Toronton Mendelssohn-kuoron johtaja, jona hän toimi 33 vuoden ajan. Hän myös perusti vuonna 1979 Elmer Iseler Singers -kuoron, jonka kanssa hän kiersi laajalti kansainvälisesti. Korkealla Iselerin prioriteeteissa oli kanadalaisten säveltäjien teosten esittäminen.
Iseler opiskeli nuorena pianon- ja urkujensoittoa. Kitchenerissä Ulrich Leupoldin opastamana hän tutki luterilaisen perinteen mukaista kirkkomusiikkia. Hän jatkoi opintojaan Toronton yliopistossa. Hän sai työstään lukuisia tunnustuksia, kuten Kanadan ritarikunnan upseerin arvon vuonna 1975.
Eintracht Braunschweig

Braunschweiger Turn- und Sportverein Eintracht von 1895 eli Eintracht Braunschweig on braunschweigilainen jalkapalloseura. Joukkue on voittanut kerran Saksan mestaruuden 1967. Kaudella 2022/23 seura pelaa 2. Bundesliigassa.
Eisenacher Motorenwerk (F1-talli)

| EMW |
| --- | --- |
Koko nimi:  Eisenacher Motoren Werke
Päämaja:   Saksan demokraattinen tasavalta
Perustajat:  EMW
Tunnetuimmat kuljettajat:   Edgar Barth
Moottorit:  BMW 2,0 l V6
Saavutukset Formula 1:n MM-sarjassa
Ensimmäinen kilpailu:  Saksan GP 1953
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Saksan GP 1953
Eisenacher Motorenwerk (EMW) oli itäsaksalaisen auto- ja moottoripyörävalmistaja Eisenacher Motorenwerkin Formula 1-talli, joka osallistui ainoastaan Saksan GP:hin 1953.
EMW käytti hopeanvärisessä autossaan BMW:n kaksilitraista kuusisylinteristä moottoria. Autoa ajoi saksalainen Edgar Barth, joka joutui keskeyttämään kilpailussa.
Formula 1 -tulokset

| Vuosi | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | EMW | EMW L6 | D |  | ARG | 500 | NED | BEL | FRA | GBR | GER | SUI | ITA | - | - |
| 1953 | EMW | EMW L6 | D |  Edgar Barth |  |  |  |  |  |  | Kesk. |  |  | - | - |
Edward Gierek

Edward Gierek vuonna 1980.
Edward Gierek (6. tammikuuta 1913 – 29. heinäkuuta 2001) oli puolalainen kommunistijohtaja. Hän toimi Puolan yhdistyneen työväenpuolueen pääsihteerinä vuosina 1970–1980.
Gierek syntyi Zagorzessa, Sosnowiecin esikaupunkialueella, mutta hänen perheensä muutti sittemmin Ranskaan, jossa Gierek vietti nuoruutensa. Hän liittyi Ranskan kommunistiseen puolueeseen vuonna 1931. Kommunistit lähettivät Gierekin Puolaan organisoimaan Sleesian kaivoslakkoja. Gierek asui myös Belgiassa ja liittyi myös Belgian kommunistiseen puolueeseen työskennellessään Watersehein kaivoksilla.
Gierek palasi Puolaan vuonna 1948. Puolan parlamentin jäseneksi hänet valittiin vuonna 1957. Katowicen kaupungin puolueorganisaation sihteerinä Gierek toimi vuosina 1957–1970. Gierek edusti nuorta teknokraattipolvea puolueessa. Puolan taloudelliset vaikeudet jouduttivat Gierekin nousua Puolan johtoon joulukuussa 1970 kansan kapinoitua Władysław Gomułkaa vastaan. Gierek nousi Gomułkan tilalle puolueen ensimmäiseksi sihteeriksi. Gierek lupasi taloudellisia uudistuksia ja lisäsi valtion velkaa. Uudistamalla teollisuutta ja lisäämällä kulutustavaroiden saatavuutta Gierek yritti parantaa Puolan taloutta. Rakennustuotantoa lisättiin merkittävästi. Puolan talous alkoi kuitenkin heikentyä öljykriisin vuoden 1973 aikana. Vuonna 1976 elintarvikkeiden hinnat nousivat. Tämä aiheutti lakkoilua ja levottomuutta Puolassa.
Taloudellisten muutosten välttämättömyys ja kommunistipuolueen yksinvalta nostivat Solidaarisuus-liikkeen poliittiseksi vaihtoehdoksi vuonna 1980. Kautensa lopussa Gierekin oli pakko antaa Solidaarisuudelle virallinen asema ja lakko-oikeus. Pian sen jälkeen hän joutui eroamaan, ja valtaan nousi ensin Stanisław Kania ja pian kenraali Wojciech Jaruzelski julisti Puolaan sotatilan 13. joulukuuta 1981.
Aiheesta muualla

Kuvia tai muita tiedostoja aiheesta Edward Gierek Wikimedia Commonsissa
Viikatteen diskografia

| 0 | 1 | 2 |
| --- | --- | --- |
 Viikate Kuopio Rockcock -festivaalilla, 26. heinäkuuta 2008
Julkaisut
| ↙Studioalbumit | 15 |  |
| ↙Kokoelmat | 7 |  |
| ↙EP:t | 9 |  |
| ↙Singlet | 32 |  |
| ↙Musiikkivideot | 17 |  |
Suomalaisen heavy metal -yhtyeen Viikatteen diskografia koostuu viidestätoista studioalbumista, viidestä kokoelma-albumista, yhdeksästä EP-levystä, kahdestakymmenestäkahdesta singlestä, kolmesta DVD:stä sekä seitsemästätoista musiikkivideosta.
Viikate on julkaissut jokaisen albuminsa CD-levyn lisäksi myös vinyylillä ja uudempia C-kasetillakin. Kasetilla ja vinyylillä on aina ollut yksi ylimääräinen kappale, jota ei ole saatavilla CD:llä lainkaan, poikkeuksena joululevy Vuoden synkin juhla, Marraskuun lauluja I sekä Marraskuun lauluja II.
Diskografia > Studioalbumit

Noutajan valssi (2000)
Vuoden synkin juhla (2001)
Kaajärven rannat (2002) 6.
Surut pois ja kukka rintaan (2003) 6.
Unholan urut (2005) 3.
Marraskuun lauluja I (2007) 1. ylittänyt kultarajan 2007
Marraskuun lauluja II (2007) 5.
Kuu kaakon yllä (2009) 1.
Petäjäveräjät (2012)
Kymijoen lautturit (2013)
Panosvyö (2014)
XII – Kouvostomolli (2016)
Rillumarei! (2020)
Askel (2023)
Hiljainen (2024)
Diskografia > Kokoelmat

Kuutamourakat (2004) (Sisältää yhtyeen itse tai Longplay Music -yhtiön kustantamat EP:t vuosilta 1998-1999 ja vinyylisinglet Odotus, Piinaava hiljaisuus ja Iltatähden rusko)
Parrun pätkiä (2006) (Sisältää yhtyeen Spinefarm Recordsin kautta julkaisemat EP:t vuosilta 2000-2004)
Marraskuun singlet (2008) (Sisältää yhtyeen Marraskuun lauluja I ja II -albumeilta julkaistut singlet)
Sound Pack 2CD+DVD (2010)
Kuutamo, kaiho ja katkeruus (2011) (Sisältää ensimmäisellä levyllä kaikki singlelohkaisut, toisella levyllä kaikkien Viikate-julkaisujen bonuskappaleet ja kolmannella levyllä yhtyeen kaikki cover-kappaleet)
Kuutamo (2011) (Sisältää yhtyeen kaikki singlet ja keikkasuosikit)
Katkerimmat 2011–2017 (2017,  2CD)
Kuutamourakat – Riippumattomat pienjulkaisut 1998–2003 (2018)